Μ' ακούει κανείς;
Μ' ακούτε;
Είναι κανείς εδώ;
Κάνετε λάθος! Δεν έφταιγα για τις φωτιές.
Ούτε για τον καβγά.
Μην παιδεύεσαι.
Οι στρατιώτες του Βασιλείου της Γης δεν έχουν υπομονή,
ακόμα και υπό τις καλύτερες συνθήκες.
Και σίγουρα, αυτές δεν είναι οι καλύτερες συνθήκες.
Στρατηγέ Άιρο.
Χαίρομαι που σε βλέπω, νεαρέ Άβαταρ.
Ο Ζούκο;
Τον έπιασαν κι αυτόν;
Ελπίζω όχι. Με λίγη τύχη, θα φτάνει στο πλοίο.
Αυτός φταίει για όλα.
Ξεκίνησε τον καβγά, σε άφησε μόνο και το έσκασε.
Αρχίζω να καταλαβαίνω τι άνθρωπος είναι.
Αμφιβάλλω.
Τι λες να μας συμβεί;
Δεν το γνωρίζω.
Απ' όσο ξέρω,
οι Δαμαστές της Γης δεν είναι επιεικείς με τους εχθρούς τους.
Είναι αλήθεια;
Συνεργαζόσουν με τον εχθρό;
Είναι περίπλοκο.
Η ερώτηση είναι απλή. Βοηθούσες τους Δαμαστές της Φωτιάς;
Ναι.
Τέο!
Προσπαθούσα να σε προστατέψω.
Οι Δαμαστές της Φωτιάς θα μας σκότωναν,
θα επιτίθονταν στην πόλη αν δεν συνεργαζόμουν.
Το Ομάσου έχει την ησυχία του επειδή παρέχω τις υπηρεσίες μου.
Υπηρεσίες; Έτσι λέγεται όταν δίνεις όπλα στον εχθρό;
Όπλα; Όχι, μικροπράγματα. Τίποτα που να χρησιμεύει στον πόλεμο.
Όλα γίνονται όπλο στα λάθος χέρια.
Ειδικά με το Έθνος της Φωτιάς.
Σόκα.
Ξέρεις από δύσκολες επιλογές.
Ο πατέρας σου έφυγε για να πάει στον πόλεμο
και άφησε εσένα, ένα μικρό αγόρι, επικεφαλής.
Κάνουμε ό,τι πρέπει
για να επιβιώσουμε.
Συμβιβαζόμαστε για να τα βγάλουμε πέρα.
Ο πατέρας μου δεν θα το έκανε ποτέ.
Τον βρήκα.
Ο Άανγκ είναι στη φυλακή.
ΑΒΑΤΑΡ Ο ΤΕΛΕΥΤΑΙΟΣ ΜΑΧΗΤΗΣ ΤΟΥ ΑΝΕΜΟΥ
ΣΤΟ ΣΚΟΤΑΔΙ
ΠΡΙΝ ΑΠΟ 100 ΧΡΟΝΙΑ
Άανγκ.
Άανγκ!
Γεια σου, Μπούμι. Πώς πάει η προπόνηση;
Τα πάω καλά με τις μορφές, τα σχήματα με δυσκολεύουν.
Τι λες, καλέ; Μοιάζει με αεροβίσωνα.
Για ασβοπόντικα πήγαινα.
Σίγουρα;
Τίποτα δεν είναι σαν την τέχνη του δαμάσματος της γης.
Άψογο αποτέλεσμα.
Αυτό κάνει τις πόλεις τους θαύμα.
Παλάτια που προκαλούν δέος, πύργοι που αψηφούν τη βαρύτητα.
Αδιαπέραστες φυλακές.
Προτιμώ μέρη στο Ομάσου που δεν είναι καταθλιπτικά.
Οι πόλεις είναι σαν άνθρωποι.
Έχουν πάντα τη σκοτεινή πλευρά τους.
Όλες οι πλευρές σκοτεινές είναι πια.
Ναι, αυτό που συνέβη εδώ συνέβη παντού.
Αυτό κάνει ένας αιώνας πολέμου.
Το Έθνος της Φωτιάς άρχισε τον πόλεμο.
Μπορεί και να τον σταματήσει.
Μακάρι να ήταν τόσο απλό.
Ο αδελφός μου, ο Άρχοντας της Φωτιάς, βλέπει τα πράγματα μονοδιάστατα.
Νίκη ή ήττα.
Τίποτα άλλο δεν μετράει.
Ούτε οι άνθρωποι που χάθηκαν στην πορεία.
Γι' αυτό ο Ζούκο καίγεται να με πιάσει;
Για να κερδίσει τον πόλεμο για τον μπαμπά του;
Νίκη γι' αυτόν δεν είναι να κερδίσει τον πόλεμο,
μα να ξανακερδίσει τη ζωή του.
Δείξε του ότι δεν είναι αυτός ο τρόπος. Θα σε ακούσει.
Εξάλλου, σου το χρωστάει.
Αντιθέτως,
εγώ του χρωστάω.
Πιο πολλά απ' όσα μπορώ να ξεπληρώσω.
Αδύνατον!
Η φυλακή είναι βαθιά στο βουνό και περιβάλλεται από πέτρα.
Το μόνο πέρασμα είναι από το παλάτι.
Λυπάμαι. Ο Άβαταρ δεν έχει ελπίδες.
Δεν θα τον εγκαταλείψουμε.
Μπορείς να μας βάλεις στο παλάτι.
Μετά τα σημερινά, δεν μπορώ.
Και οι σήραγγες;
Σήραγγες;
Μυστικές σήραγγες κάτω από το βουνό.
Οι ιδρυτές της πόλης τις είχαν για κρυφές συναντήσεις.
- Παραμύθια. - Είπες ότι τις έχεις δει.
Εκτός κι αν ήταν ψέμα.
Ναι, υπάρχουν σήραγγες, μα είναι ασταθείς.
Όσοι μπαίνουν δεν βγαίνουν.
Ο θρύλος λέει ότι εκδικητικά πνεύματα τις φυλάνε.
Οπότε, όχι μόνο μυστικές σήραγγες.
Μυστικές στοιχειωμένες σήραγγες;
Ακόμα κι αν βρω δίοδο από τις σήραγγες,
υπάρχουν κι οι φύλακες.
Άσ' το πάνω μας. Βοήθησέ μας να μπούμε μέσα.
Πού τον πας;
Στον Λάκκο.
Στον Λάκκο;
Είναι στρατόπεδο εργασίας για αιχμαλώτους πολέμου.
Όποιος έχει σταλεί εκεί δεν έχει ξαναγυρίσει.
Εσύ δεν θα είσαι τόσο τυχερός.
Θα πας στον βασιλιά.
Οι χάρτες δεν βγάζουν νόημα. Εδώ λέει να πάμε ανατολικά.
Εδώ έχει νότιο μονοπάτι.
Κι εδώ... έχει στροφές μέχρι πάνω.
Τι είναι;
Η επαφή μου στο Έθνος της Φωτιάς.
Συναντηθείτε. Και μετά πήγαινε στους στρατηγούς
και πες τους να στήσουν παγίδα στους κατασκόπους.
Όχι. Οι Δαμαστές της Φωτιάς το ξεκαθάρισαν.
Αν αντισταθούμε, θα επιτεθούν ανελέητα.
Ας έρθουν.
Ο Άβαταρ επέστρεψε στον κόσμο.
Δεν θα κρυβόμαστε πλέον.
Ώρα να πολεμήσουμε.
Υψηλότατε.
Ο κρατούμενος που ζητήσατε.
Τον έπιασαν να καβγαδίζει, να καταστρέφει περιουσίες.
Τρομοκρατούσε τον κόσμο.
Και είναι Δαμαστής του Αέρα.
Ρίζα λωτού, φλοιό πεύκου, αποξηραμένο γιασεμί.
Ρίζα λωτού, φλοιό πεύκου, αποξηραμένο γιασεμί,
σε ζεματιστό νερό για δύο λεπτά!
Τσάι;
Μάλιστα.
Κάνεις λάθος γι' αυτόν.
- Είδαμε το δάμασμα... - Όχι!
Δεν είναι μόνο Δαμαστής του Αέρα.
Κατέχει και τα τέσσερα στοιχεία.
Ο σωτήρας του κόσμου.
Είναι
ο Άβαταρ.
Και είναι πολύ καλός στα ψαράκια.
Μπούμι;
Γεια σου, Άανγκ.
Μπούμι!
Πώς είσαι ζωντανός;
Καθαρή ζωή, σωστή διατροφή και τύχη. Δεν ξέρω αν είναι καλή ή κακή τύχη.
Βασικά, εσύ πώς είσαι ακόμα ζωντανός;
Και παιδί μάλιστα;
Είναι μεγάλη ιστορία.
Φλοιός πεύκου;
Ποιος ηλίθιος σου είπε να βάλεις φλοιό πεύκου;
Εσύ.
Κάντε του...
ένα γλέντι.
Τζετ.
Μας πρόδωσες.
Σας πρόδωσα;
Σας εμπόδισα να σκοτώσετε αθώους.
Αθώους; Κατασκόπους, προδότες. Αυτούς ήθελες να σώσεις;
Δεν είναι όλοι εκεί έξω εχθροί.
Αν σταθείς εναντίον μας,
είσαι εσύ.
Μπορεί η ζωή να είναι απλή στον Νότιο Πόλο,
αλλά εδώ παίρνεις δύσκολες αποφάσεις. Αυτό συμβαίνει στον πόλεμο.
Νόμιζα ότι ήσουν μαζί μας.
Μαζί μου.
Τζετ, ξέχασες για ποιον λόγο πολεμάς.
Μου είπες να θυμάμαι τη μητέρα μου, και το έκανα.
Δεν ήθελε ποτέ να έχω πίκρα στην καρδιά μου.
Γι' αυτό κατέληξες στη λάθος πλευρά,
δεν πολεμάς για ό,τι αγαπάς.
Πολεμάς από μίσος.
Σαν τους Δαμαστές της Φωτιάς.
Δεν έχω καμία σχέση με τους Δαμαστές της Φωτιάς.
Αντίο, Τζετ.
Δες τη δύναμη που έχεις. Σ' εμένα την οφείλεις.
Όχι βέβαια.
Την είχα πάντα.
Εσύ!
Δεν έχεις δουλειά εδώ.
Κύριε, μου ανέθεσαν τη μεταφορά των κρατουμένων,
αλλά να... άργησα.
Αν το μάθει ο διοικητής μου... Έχω ήδη αρκετούς μπελάδες αυτόν τον μήνα.
Ο γερο-Δαμαστής πήγε στον Λάκκο. Ο άλλος είναι ακόμα εδώ.
Ποιος άλλος;
Το φαλακρό παιδί. Ο βασιλιάς ήθελε να τον δει.
Λοιπόν, τι κάθεσαι;
Τι θα κάνεις;
Για το γεύμα σου, σου προσφέρω δύο επιλογές.
Παϊδάκια από το νησί Καγκουρό.
Κυριολεκτικά, πηδάνε στο στόμα σου.
Και το άλλο πιάτο, φύκια στιφάδο.
Νιώθεις τη θαλασσινή αύρα στο δέρμα σου.
Πώς τα λέω! Αυτό ήταν καλό.
Θα πάρω το στιφάδο.
Δεν τρώω κρέας.
Εννοείται πως δεν τρως.
Καλή επιλογή.
Μισό λεπτό. Τεστ ήταν αυτό;
Τι; Τεστ;
Όχι. Μάλλον κάτι σαν παιχνίδι.
Σου αρέσουν τα παιχνίδια, σωστά;
Λοιπόν, ήσουν παγωμένος στο παγόβουνο για εκατό χρόνια;
Πρέπει να ήταν... ωραία.
Όχι, ήταν εφιάλτης!
Έλα τώρα. Πόσο άσχημα μπορεί να ήταν;
Ο κόσμος καίγεται, άνθρωποι πεθαίνουν,
κι εσύ κοιμάσαι του καλού καιρού.
Οι Δαμαστές του Αέρα εξοντώθηκαν.
Δεν ήμουν εκεί να βοηθήσω.
Αυτοί οι μοναχοί ήταν πάντα λίγο φευγάτοι. Σωστά;
Ήταν τραγωδία.
Και μπορεί να ξανασυμβεί.
Πρέπει να πάω στη Βόρεια Φυλή του Νερού
το συντομότερο.
Γι' αυτό πρέπει να με αφήσεις να φύγω.
Για να σώσω τους Δαμαστές του Νερού.
Σιγά τα λάχανα.
Μπούμι! Είναι σημαντικό.
Δεν σε νοιάζει;
Αν με νοιάζει;
Τολμάς να υπονοείς ότι δεν νοιάζομαι;
Μήπως εσύ έδινες τον ίδιο αγώνα εδώ και έναν αιώνα;
Είδες όλο τον κόσμο σου να καίγεται συθέμελα;
Άκου να σου πω, Άβαταρ.
Μπορεί να είσαι εκατό ετών,
αλλά δεν έχεις ζήσει εκατό χρόνια,
ειδικά αυτά τα εκατό χρόνια.
Δεν πιστεύω ότι έχασες τις ελπίδες σου.
Όχι εσύ, Μπούμι.
Αλήθεια;
Η πρόκληση γίνεται δεκτή.
Δεν πάμε σωστά.
Ήταν το μόνο άνοιγμα στο βουνό.
Είσαι σίγουρη;
Άκου.
Μήπως ακούς
μουσική;
Όταν βρίσκεσαι στο σκοτάδι
Μπροστά σου μόνο πέτρες και βράχοι
Ωραία. Μπορείς να το πάρεις αυτό;
Θυμήσου ότι ένα πολύτιμο δώρο
Είναι θαμμένο βαθιά μέσα σου
Κούνα το.
Ψάξε λίγο και θα βρεις
Θησαυρέ μου
Ναι!
Ναι. Όλα ήταν μια ομορφιά. Τι κάνετε εδώ;
Εμείς τι κάνουμε εδώ; Εσείς τι κάνετε εδώ;
Κάνουμε αυτό που κάνουμε.
Σωστά, αλλά γιατί το κάνετε εδώ;
Για την ακουστική.
Η καλύτερη στο Ομάσου.
Το ακούς;
Αρμονία. Αυτό είναι το ζητούμενο.
Αρμονία, μουσική, αγάπη.
Αν δεν τους πειράζει που 'ναι εδώ, οι σήραγγες δεν θα 'ναι κι άσχημες.
Σήραγγες; Όχι, δεν είναι οι σήραγγες αυτές.
Αυτές είναι οι σήραγγες.
Ναι, δεν θα έμπαινα εκεί.
Δεν έχουμε επιλογή.
Ψάχνουμε τον φίλο μας.
Αφού πρέπει λοιπόν,
καλύτερα να δείτε αυτό.
Είναι η ιστορία δύο εραστών.
Η Όμα και η Σου συναντιούνταν στο βουνό ανάμεσα στα χωριά τους.
Τα χωριά ήταν εχθροί, και δεν μπορούσαν να 'ναι μαζί,
αλλά η αγάπη τους ήταν δυνατή, οπότε βρήκαν τρόπο.
Έμαθαν το δάμασμα της γης από τους ασβοπόντικες
κι έγιναν οι πρώτοι Δαμαστές της Γης.
Έφτιαξαν περίτεχνες σήραγγες για να συναντιούνται κρυφά.
Αλλά μια μέρα, η Όμα δεν εμφανίστηκε.
Είχε σκοτωθεί σε επίθεση.
Συντετριμμένη, η Σου πήγε να δαμάσει τη γη
για να τιμωρήσει τα χωριά.
Θα μπορούσε να τα 'χει ισοπεδώσει.
Αντί γι' αυτό, κήρυξε τον πόλεμο λήξαντα.
Τα χωριά τη βοήθησαν να χτίσει μια πόλη όπου θα ζούσαν όλοι ειρηνικά.
Η σπουδαία πόλη ονομάστηκε Ομάσου προς τιμήν της αγάπης τους.
"Η αγάπη λάμπει στο σκοτάδι".
Να το θυμάστε,
ειδικά αν πάτε στο απύθμενο σκότος
από το οποίο κανείς δεν επιστρέφει.
Οι δύο εραστές...
Όλα θα πάνε καλά. Δεν υπάρχει κάτι να φοβηθείς εκεί.
Σωστά. Δεν υπάρχουν θυμωμένα πνεύματα.
Μυστική σήραγγα
Μέσα από τα βουνά
Μυστική σήραγγα
Ναι!
Ήρθε το τέλος τους.
Ολόκληρο πλήρωμα Δαμαστών της Γης μόνο για έναν γέρο.
Με κολακεύετε.
- Όπα! - Σταματήστε.
- Όπα! - Περιμένετε.
Καλού κακού.
Πολλοί σ' αυτά τα μέρη θα ήθελαν να μάθουν
ότι ο ξακουστός Δράκος της Δύσης είναι εδώ.
Ο στρατηγός που πολιόρκησε το Μπα Σινγκ Σε για 600 μέρες.
Ίσως κάποιος θελήσει να πάρει την κατάσταση στα χέρια του.
Δεν θα το επιτρέψουμε, έτσι;
Μπορώ να κάνω κάτι για να γίνει πιο άνετο το ταξίδι σας;
Είμαι μια χαρά.
Ευχαριστώ.
Σίγουρα; Ελάτε, μη διστάζετε να μιλήσετε.
Έχουμε δρόμο μέχρι τον Λάκκο.
Θα έχω άπειρο χρόνο.
Άντρες, στ' άλογα!
Θες να πας βόρεια.
Ο Βορράς δεν είναι καλός.
Έχει φωτιά σε όλο τον Βορρά.
Δεν έχω επιλογή. Εκεί πρέπει να πάω.
Μια συμβουλή. Η σύντομη οδός δεν είναι πάντα η καλύτερη.
Εννοείς να ακολουθήσω τον μακρύτερο δρόμο;
Εννοώ ότι πρέπει να προσέχεις πού πατάς.
Μπούμι, τι είναι αυτά;
Μπούμι, τι θες να αποδείξεις;
"Να αποδείξω";
Ίσως θέλω να σου δείξω ότι δεν υπάρχουν εύκολα ταξίδια για τον Άβαταρ.
Ίσως ήθελα απλώς να παίξω ένα παιχνίδι όπως κάναμε παλιά,
ή μπορεί να λιγουρεύτηκα καραμέλα κρυσταλλική.
Έρχομαι, θείε.
Από εδώ.
Έτσι λέει ο χάρτης;
Δεν είναι σαφής, αλλά έχω ένα προαίσθημα.
"Προαίσθημα";
Ναι, προαίσθημα. Κάτι μου το λέει, ένα ένστικτο.
Το βλέπεις αυτό;
Σβήσε το φως σου.
Κοίτα να δεις...
"Η αγάπη λάμπει στο σκοτάδι". Το 'πιασες; Ήταν στοιχείο.
Πρέπει να σκοτεινιάσει για να ακολουθήσεις το φως.
Και θα δεις το μονοπάτι.
Από το φως των κρυστάλλων;
Μα είναι παντού.
Στα τοιχώματα. Στο έδαφος.
- Είναι διάσπαρτοι. - Είναι μονοπάτι.
Η αγάπη λάμπει στο σκοτάδι, όχι οι βράχοι.
Ποιητική αδεία.
Το 'παν οι μουσικοί, η αγάπη είναι η λύση.
Αγάπη χρειαζόμαστε. Κινεί τον κόσμο.
Ακούς τους μουσικούς τώρα;
- Σόκα, περίμενε! - Κατάρα, τι πρόβλημα έχεις πια;
Ότι δεν με παίρνεις στα σοβαρά.
Άντε πάλι.
- Δεν είμαι μωρό πια. - Αλλά φέρεσαι έτσι.
Κι εσύ παριστάνεις τον ξερόλα,
ενώ δεν κατάλαβες καν τον προδότη που σε δούλευε!
- Μιλάς εσύ που ερωτεύτηκες τον τρομοκράτη. - Δεν ισχύει.
- Να μην του μιλούσες! - Σ' όποιον θέλω θα μιλάω!
- Με αγνοείς! - Όταν φέρεσαι σαν ηλίθιος!
- Ο μπαμπάς... - Δεν είσαι ο μπαμπάς!
Δεν είμαστε στον Όρμο του Λύκου πια, ε;
Μάλλον όχι.
Φαντάσου να μας έβλεπε η γιαγιά τώρα.
Θα 'τρωγα λίγη από την παστή φώκια της.
Ή τα νουντλς της.
Με τη ζεστή σουπίτσα.
Θα τα ξαναφάμε σύντομα.
Αλήθεια το πιστεύεις;
Δεν ξέρω.
Σήκω.
Ας φύγουμε.
Παστή φώκια. Ποτέ δεν κατάλαβα πώς μπορείς και το τρως.
Φέρ' το εδώ.
Σέλωσέ το.
Οι Δαμαστές της Φωτιάς δεν θέλουν νερό, ε;
Ξέρεις, στο Μπα Σινγκ Σε,
μοίραζαν νερό με δελτίο μετά τον πρώτο χρόνο πολιορκίας.
Στον στρατό,
έχουμε ειδικά προνόμια.
Ο αδελφός μου όμως...
ήταν καλόκαρδος.
Έδινε φαγητό και νερό από τη διμοιρία στα παιδιά.
Ήταν σκοπιά τη νύχτα που έκαψες το Ανατολικό Τείχος.
Μέχρι να σβήσουμε τις φωτιές, δεν είχε μείνει ούτε ίχνος του.
Ήταν 19.
Τόσες ζωές χάθηκαν.
Τόσες μάχες.
Και το Μπα Σινγκ Σε παραμένει.
Άξιζε τον κόπο;
Είχαμε πόλεμο.
Ήμουν στρατιώτης.
Ήσουν φονιάς!
Ξέρεις...
Ακόμα μυρίζω καπνό όταν κοιμάμαι το βράδυ.
Δεν φεύγει ποτέ.
Ο πόλεμος μας ωθεί στα άκρα.
Σε κάποιους δεν αρέσει αυτό που βρίσκουν εκεί.
Με τέτοιο αξιολύπητο τρόπο λες ότι λυπάσαι για ό,τι έκανες;
Δεν μιλούσα για εμένα.
Κύριε.
Κάντε πίσω.
Είναι αλήθεια, έτσι;
Δεν έχεις ίχνος ανθρωπιάς.
Δεν έχεις ιδέα από απώλεια.
Εγκατέλειψε την πολιορκία;
Ναι, μετά τον θάνατο του γιου του.
Ο γιος του πεθαίνει ως ήρωας κι αυτός θα μείνει γνωστός ως δειλός.
Αδελφέ, παρηγορήσου στη σκέψη ότι πάντα θα τιμούμε τον Λου Τεν
ως πρωταθλητή του Έθνους της Φωτιάς.
Ευχαριστώ, Οζάι.
Η θυσία του θα γίνει θρύλος.
Θείε.
Είναι μεγάλη τιμή για σένα και για τον Λου Τεν
που θυσιάστηκε για το Έθνος της Φωτιάς.
Όταν οι σπουδές μου δεν πήγαιναν καλά και ο πατέρας δεν ήταν χαρούμενος,
ο Λου Τεν μου έδωσε αυτό.
Το είχε κερδίσει επειδή αποφοίτησε πρώτος στην τάξη των αξιωματικών.
Είπε ότι ανήκει σε κάποιον γεννημένο να κάνει σπουδαία πράγματα.
Μου έδωσε δύναμη.
Ο Λου Τεν δεν το χρειαζόταν,
γιατί ήταν ο πιο δυνατός άνθρωπος που ήξερα.
Πήρες το κολάι.
Με εξάσκηση και σωστή καθοδήγηση.
Ναι; Από τον πάπυρο;
Ναι.
Και ο Τζετ με βοήθησε σε κάποια πράγματα.
Έχασε τους δικούς του, όπως κι εμείς.
Ξέρει ότι οι αναμνήσεις σε κρατάνε πίσω.
Με έκανε να δω ότι σκεφτόμουν μόνο
πώς πέθανε η μαμά και όχι πώς έζησε.
Ο Τζετ μπορεί να πήρε λάθος δρόμο, αλλά τον ανάγκασαν άλλοι.
Όπως και τον Σάι.
Ο Σάι μού είπε να γίνω μηχανικός.
Ότι έχω έμφυτο ταλέντο.
- Το πιστεύεις; - Δεν ξέρω.
Χάρηκα που άκουσα ότι μπορώ να προσφέρω στον κόσμο.
Εκτός από τις ικανότητές μου στη μάχη.
Σόκα.
Αυτό που είπα για σένα και τον μπαμπά...
Ξέχνα το.
Ηγήθηκες της φυλής και μας προστάτεψες χωρίς καμία βοήθεια.
Ο μπαμπάς δεν επωμίστηκε τέτοιο βάρος.
Πέρασες πιο δύσκολα απ' αυτόν.
Δεν μ' αρέσει αυτό.
Οι κρύσταλλοι ήταν απλώς κρύσταλλοι, όπως νόμιζα.
Δεν ήταν αυτό εδώ. Περάσαμε πριν, δεν υπήρχε τοίχος.
Πώς είναι δυνατόν;
Δεν είναι.
Εκτός κι αν...
οι σήραγγες αλλάζουν.
Πίσω από αυτήν την πόρτα κρύβεται μια τρομακτική δοκιμασία.
Τώρα θα φανεί αν είσαι έτοιμος να γίνεις ο Άβαταρ.
Μπούμι.
Αυτές οι δοκιμασίες και τα παιχνίδια δεν βγάζουν νόημα.
Τίποτα δεν βγάζει νόημα εδώ και εκατό χρόνια!
Δεν είσαι έτσι εσύ.
Ο Μπούμι που ξέρω είναι ένα χαρούμενο παιδί
που του αρέσει να κάνει ψαράκια και νοιάζεται τους φίλους του.
Αυτό το παιδί δεν έχει χαθεί.
Πολύ έξυπνο.
Σ' αρέσουν τα παιχνίδια, έτσι δεν είναι, Άβαταρ;
Ποιος νοιάζεται για τις ευθύνες;
Ποιος νοιάζεται για τη σωτηρία του κόσμου;
Όχι. Έχει γούστο ο χαβαλές. Σωστά;
Λοιπόν,
ας παίξουμε ένα τελευταίο παιχνίδι.
Όπως υποσχέθηκα.
Ένα τελευταίο παιχνίδι, Άβαταρ.
Το πιο απλό απ' όλα.
Εσύ εναντίον μου.
Μέχρι θανάτου.
Είναι τρελό. Πώς αλλάζουν;
- Είχα δίκιο για τους κρυστάλλους. - Αφήνουμε το κήρυγμα;
Της φαντασίας μου ήταν;
Ασβοπόντικας.
Κάν' το.
Κάν' το!
Έχουμε δει αρκετούς θανάτους.
Αυτά παθαίνεις αν λυπηθείς Δαμαστή της Γης.
Καλά είσαι.
Πρέπει να φύγουμε.
- Ξεκουράσου... - Δεν προλαβαίνουμε.
Θα στείλουν κι άλλους στρατιώτες.
Πρέπει να φύγουμε τώρα.
Κατάρα!
Ευχαριστώ.
Αδιέξοδο.
Κατάρα, λυπάμαι.
Κι εγώ το ίδιο.
Τι συμβαίνει; Πεθάναμε;
"Η αγάπη λάμπει στο σκοτάδι".
Όχι οι κρύσταλλοι.
Δεν βοήθησαν αυτοί την Όμα και τη Σου.
Είναι τυφλός.
Δεν κινούνται με την όραση αλλά με το συναίσθημα.
Αντιλαμβάνονται συναισθήματα κι αντιδρούν.
Στον θυμό, τον φόβο, αλλά κυρίως στην αγάπη.
"Η αγάπη λάμπει στο σκοτάδι".
Ανταποκρίνονται στην αγάπη;
Λες και στις προφορικές εντολές;
Συγγνώμη, κύριε Ασβοπόντικα.
Θα θέλαμε να μας δείξεις τον δρόμο για το παλάτι.
Σε παρακαλώ;
Σε παρακαλώ! Δεν χρειάζεται να το κάνεις!
Κι όμως.
Κάποιοι πρέπει να παλέψουμε, ακόμα κι αν δεν το θέλουμε.
Αυτό συμβαίνει όταν είσαι σε πόλεμο!
Όχι!
Θα το ήξερες αν ήσουν εδώ, αλλά δεν ήσουν.
Μας εγκατέλειψες.
Ήσουν ο Άβαταρ.
Και μας εγκατέλειψες.
Σ' αυτόν τον κόσμο, δεν μπορείς να βασιστείς πουθενά!
Ούτε στους φίλους σου.
Ειδικά στους φίλους σου.
Εντάξει, όσο διασκεδαστικό κι αν είναι,
ώρα να τελειώνουν τα παιχνίδια.
Δεν μπορώ να κρατήσω και τα δύο. Βοήθησέ με!
Άσ' το να πέσει.
Άσ' το να πέσει και νικάς.
Μπούμι, δεν είναι παιχνίδι!
Ναι, είναι.
Και πρέπει να κάνεις ακραίες επιλογές.
Να σώσω αυτήν την πόλη ή εκείνη;
Ποιος θα πάρει το φαγητό που έμεινε; Τα ορφανά ή οι στρατιώτες;
Πρέπει να κάνεις τέτοιες επιλογές
κάθε μέρα που περνάει, κάθε χρόνο που περνάει.
Κι αυτό για να σωθεί μόνο αυτή η πόλη.
Έχεις να σώσεις ολόκληρο τον κόσμο.
Άσ' το να πέσει,
για να μάθεις τι σημαίνει να είσαι ο Άβαταρ.
Όχι!
Τότε ο κόσμος είναι καταδικασμένος.
Σόκα, τον βασιλιά!
Άανγκ, τώρα!
Είσαι καλά;
Μικρέ, ξέρεις πώς να τα κάνεις όλα λίμπα.
Δεν είσαι εντάξει! Έκλεψες!
Δεν το έκανες μόνος σου,
οπότε δεν έμαθες απολύτως τίποτα.
Έκανες λάθος.
Μπορείς να βασιστείς στους φίλους σου,
και μόνο έτσι θα σώσω τον κόσμο.
Με τους φίλους μου.
Σκέφτεσαι σαν παιδί.
Είναι τόσο κακό αυτό;
Το θυμάσαι;
Με αυτό καλώ έναν φίλο.
Αυτό κάνω και τώρα.
Καλώ έναν παλιό φίλο.
Είχες δίκιο.
Δεν βοήθησα τον κόσμο. Ούτε εσένα.
Αλλά είμαι εδώ τώρα.
Υψηλότατε.
Καλέσαμε ενισχύσεις.
Διπλασίασες τους φρουρούς στα τείχη;
- Ναι, υψηλότατε. - Ωραία. Πες τους ότι έρχομαι αμέσως.
Μισό λεπτό, τι συμβαίνει;
Το Έθνος της Φωτιάς είναι καθ' οδόν. Θα είναι εδώ μέχρι την αυγή.
Δέχεστε επίθεση;
Σε λίγο, αλλά είμαστε έτοιμοι.
Ευτυχώς, ένας άνθρωπός μας μας ειδοποίησε.
Σάι;
Ειδοποίησε τους στρατηγούς για τους κατασκόπους.
Μας βοήθησε να τους πιάσουμε. Τώρα φύγετε όλοι από εδώ.
Ο Άβαταρ έχει υποχρεώσεις. Μπορούμε να φροντίσουμε τον εαυτό μας.
Ώρα να ξαναμπεί το Ομάσου στον πόλεμο.
Α, ναι! Έχω άλλη μία δοκιμασία για σένα.
Τα λαχανάκια μου!
Πάντα μπαινοβγαίνουμε σε πλεούμενα.
Ίσως είναι το πεπρωμένο μας, πρίγκιπα Ζούκο.
Ωραία. Δεν άργησα.
- Τι κάνεις εδώ, θείε; - Ό,τι κι εσύ.
Ετοιμάζομαι να ξεκινήσω ένα αξέχαστο ταξίδι.
Θες να έρθεις μαζί μου;
Ήρθα προετοιμασμένος. Έχω όσο τσάι χρειάζομαι.
Δεν χρειάζομαι νταντά.
Τι λες για έναν φίλο;
Ο πατέρας δήλωσε ρητά
να μην επιστρέψω μέχρι να βρω τον Άβαταρ.
Που σημαίνει
ότι ίσως πάρει πολύ καιρό μέχρι να γυρίσουμε σπίτι.
Σπίτι.
Ό,τι χρειάζομαι βρίσκεται πάνω στο πλοίο.
Όπως είπα, όσο τσάι χρειάζομαι.
Τι συμβαίνει, Ζούκο;
Τίποτα.
Πάμε σπίτι.
Υποτιτλισμός: Μαρία Μπαρδάνη